ai4bharat/Pralekha huggingface dataset:
கனரகத் தொழில்கள் அமைச்சகம்
நலிந்த அல்லது இழப்பு ஏற்படுத்தும் மத்திய பொதுத் துறை நிறுவனங்களை காலக்கெடுவுடன் மூடவும் அவற்றின் அசையும் மற்றும் அசையாச் சொத்துக்களை விற்பனை செய்வதற்குமான புதிய நெறிமுறைகளுக்கு அமைச்சரவை ஒப்புதல்
நலிந்த அல்லது இழப்பு ஏற்படுத்தும் மத்திய பொதுத் துறை நிறுவனங்களை காலக்கெடுவுடன் மூடவும் அவற்றின் அசையும் மற்றும் அசையாச் சொத்துக்களை விற்பனை செய்வதற்குமான பொதுத்துறை நிறுவனங்கள் துறையின் மாற்றியமைக்கப்பட்ட நெறிமுறைகளுக்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்தது. மத்திய பொதுத்துறை நிறுவனங்களின்  மூடிவிடும் திட்ட அமலாக்கத்தில் காலதாமதத்தை குறைப்பது இந்த நெறிமுறைகளின் நோக்கமாகும். 2016 செப்டம்பர் மாதம் பொதுத்துறை நிறுவனங்கள் துறை வெளியிட்ட நெறிமுறைகளுக்குப் பதிலாக இந்த புதிய நெறிமுறைகள் அமல்படுத்தப்படும்.
சிபிஎஸ்இ-க்களை மூடிவிடும் நடைமுறைகள் மற்றும் அது தொடர்பான செயல்முறைகளை விரைவாக முடிப்பதற்கான விரிவான கட்டமைப்பை இந்த நெறிமுறைகள் தன்னகத்தே கொண்டுள்ளன. இந்த நெறிமுறைகளில் மூடிவிடும் நடைமுறைக்கான முக்கிய அம்சங்களான காலக்கெடு பட்டியல், சம்பந்தப்பட்ட அமைச்சகங்கள் / துறைகள் / சிபிஎஸ்இ-க்கள் ஆகியவற்றின் பொறுப்புக்களை வரையறுப்பது போன்றவை அடங்கியிருக்கும். சம்பந்தப்பட்ட நிர்வாக அமைச்சகம் / துறை மற்றும் சிபிஎஸ்இ-க்கள் முன்கூட்டிய தயாரிப்பு செயல்களை மேற்கொள்ளவும் இந்த நெறிமுறைகளில் வழிவகை செய்யப்பட்டுள்ளது. மூடுவதற்கான திட்ட தயாரிப்பு, மூடப்படவுள்ள சிபிஎஸ்இ-க்களின் சட்ட ரீதியிலான மற்றும் இதர கடன்களை தீர்க்கும் நடைமுறை, அவற்றின் அசையும் மற்றும் அசையாச் சொத்துக்களை காலக்கெடுவுடன் விற்பனை செய்வதற்கான வழிவகைகள் ஆகியவற்றுக்கும் இந்த நெறிமுறைகள் வழிவகை செய்கிறது.
வீட்டு வசதி மற்றும் நகர்ப்புற விவகாரங்கள் அமைச்சகத்தின் சம்பந்தப்பட்ட நெறிமுறைகளின்படி மூடப்படவுள்ள சிபிஎஸ்இ-க்களின் நிலத்தை வீட்டு வசதி திட்டங்களுக்கு முன்னுரிமை அடிப்படையில் பயன்படுத்தவும் இந்த நெறிமுறைகள் வாய்ப்பளிக்கின்றன. இத்தகைய சிபிஎஸ்இ-க்களில் பணியாளர்கள் இருப்பதால் இவர்களுக்கு இந்த நடவடிக்கையால் எவ்வித பாதிப்பும் ஏற்படக்கூடாது என்று அரசு முடிவு செய்துள்ளது. இதற்கென இதன் பணியாளர்களுக்கு தற்போது அவர்களது ஊதிய விகிதாச்சாரத்தை பொருட்படுத்தாமல் 2007-ஆம் ஆண்டு நிர்ணய கால ஊதிய அளவில் தாமாக முன்வந்து ஓய்வு வழங்கும் சீரான கொள்கை வகுக்கப்பட்டுள்ளது.
நலிந்த / நஷ்டத்தில் இயங்கும் சிபிஎஸ்இ-க்கள் ஆகியவற்றுக்கு கீழ்கண்ட நிபந்தனைகளின் பேரில் இந்த நெறிமுறைகள் பொருந்தும்.
- சம்பந்தப்பட்ட நிர்வாக அமைச்சகம் / துறை இந்த நிறுவனத்தை மூடிவிடுவதற்கு ஒப்புதல் / கொள்கைகள் ஒப்புதலை அமைச்சரவை / பொருளாதார விஷயங்களுக்கான அமைச்சரவைக் குழு ஆகியவற்றிடமிருந்து பெற்றிருக்க வேண்டும்.
- நிர்வாக அமைச்சம்/ துறை சிபிஎஸ்இ-யை மூடிவிடுவதற்கு உரிய அதிகார அமைப்பின் அனுமதியை பெறுவதற்கான நடைமுறை தொடங்கி நடைபெற்று வரவேண்டும்.
மத்திய வீட்டுவசதி மற்றும் நகர்ப்புற விவகாரங்கள் அமைச்சகம் நிர்வகித்து வரும் அரசின் முக்கிய திட்டமான கட்டுப்படியாகும் விலையில் வீட்டு வசதி என்ற திட்டத்திற்கு மூடப்படும் சிபிஎஸ்இ-க்களின் நிலத்தை முன்னுரிமை அடிப்படையில் ஒதுக்க வேண்டும்.
-------
(Visitor Counter : 105
சிறப்பு சேவைகள் மற்றும் கட்டுரைகள்
தபால்துறை குறைதீர்க்கும் நாள்
அஞ்சல் துறையின் வடகோட்ட முதுநிலை கண்காணிப்பாளரால் 25.06.2021  அன்று அஞ்சல் துறை குறைதீர்க்கும் நாள் புதுஎண்-5, பழைய எண்-3, நான்காவது மாடி, எத்திராஜ் சாலை, எழும்பூர், சென்னை 600 008-ல் உள்ள அவரது அலுவலகத்தில் நடத்தப்படவுள்ளது.
சென்னை வடகோட்டத்திற்கு உட்பட்ட அஞ்சல் துறை சேவை சம்பந்தமான தங்களது குறைகளைக் கடிதம் வாயிலாக 22.06.2021-க்குள் இவ்வலுவலகத்திற்கு வந்து சேரும் வண்ணம் அனுப்புமாறு கேட்டுக் கொள்ளப்படுகிறார்கள். கொவிட் பெருந்தொற்று மற்றும் ஊரடங்கு காரணமாக தபால் மூலம் பெறப்படும் குறைகள் மட்டுமே ஏற்றுக் கொள்ளப்படும்.
மேற்கண்ட தகவல் தபால் நிலையங்களின் மூத்த கண்காணிப்பாளர், சென்னை மாநகர வட பிராந்தியம், சென்னை-600 008 வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
அறிவியல் மற்றும் தொழில்நுட்பத்துறை
மத்தியப் பிரதேச விஞ்ஞான் சம்மேளனத்தில் வலியுறுத்தப்படும் அறிவியல், தொழில்நுட்பம் மற்றும் புத்தாக்க சூழலை வலுப்படுத்தற்கான உத்திகளை உருவாக்குவதில் மாநிலங்களின் பங்கு
டிசம்பர் 22ம் தேதி முதல் 25ம் தேதி வரை நடைபெறும் மத்தியப் பிரதேச விஞ்ஞான் சம்மேளனம் மற்றும் கண்காட்சியில், தேசிய அறிவியல், தொழில்நுட்பம் மற்றும் புத்தாக்கத்தை வலுப்படுத்துவதற்கான உத்திகளை மேம்படுத்துவதில் மாநிலங்கள் மற்றும் யூனியன் பிரதேசங்களின் முக்கிய பங்கு குறித்து எடுத்துரைக்கப்பட்டது.
ஐஐடி இந்தூரில் நடைபெறும் இந்த சம்மேளனத்தில் , மத்திய, மாநில அரசுகளின் அறிவியல்,தொழில்நுட்ப, புத்தாக்க ஒருங்கிணைப்பின் அவசியத்தை மத்திய அரசின் அறிவியல் தொழில்நுட்ப ஆலோசகர் டாக்டர் அகிலேஷ் குப்தா வலியுறுத்தினார்.மேலும் அறிவியல் தொழில்நுட்பம் மற்றும் புத்தாக்கத்தில் மத்திய-மாநில ஒருங்கிணைப்பு மற்றும் ஒத்துழைப்பு நடைமுறையை வலுப்படுத்தும் பெரிய இலக்கை நோக்கி மாநிலங்கள் தங்கள் கொள்கைகளை சீரமைப்பதில் முனைப்புடன் இருக்க வேண்டிய அவசியம் உள்ளது என்றார்.
'தற்சார்பு இந்தியா' இயக்கத்தின் இலக்கை அடைய, அறிவியல், தொழில்நுட்பம் மற்றும் புத்தாக்கத்தில் இந்திய அரசு சமீபத்திய ஆண்டுகளில் மேற்கொண்ட நடவடிக்கைகளை டாக்டர் குப்தா தனது ஆன்லைன் பேச்சில் எடுத்துக் கூறினார்.
அறிவியல் மற்றும் தொழில்நுட்பத் துறையில், இந்தியாவின் ஒட்டமொத்த வளர்ச்சியை எடுத்துரைத்த அவர், கடந்த 10 ஆண்டுகளில் அறிவியல் மற்றும் மேம்பாட்டில் இந்தியாவின் ஒட்டு மொத்த செலவு 3 மடங்கு அதிகரித்ததன் மூலம், அறிவியல்,தொழில்நுட்பம் மற்றும் புத்தாக்கத்தில் இந்தியா குறிப்பிடத்தக்க முன்னேற்றம் அடைந்துள்ளது என்றார். அறிவியல் இதழ் வெளியீட்டில் இந்தியா 3வது இடத்தையும், அறிவியல், தொழில்நுட்பம், பொறியியல் மற்றும் கணிதப் பட்டாரிகளின் எண்ணிக்கையில் 2வது இடத்தையும், தனியார் தொடக்க நிறுவனங்கள் எண்ணிக்கையில் 4வது இடத்தையும், உலகளாவிய தொடக்க நிறுவனங்கள் எண்ணிக்கையில் 3வது இடத்திலும் இந்தியா உள்ளது.
‘‘ தரமான ஆய்வு வெளியீடுகளில் இந்தியா, உலகளவில் 9வது இடத்தையும், காப்புரிமைக்கு விண்ணபிப்பதில் 9வது இடத்திலும் உள்ளது. ஆராய்ச்சியில் பெண்களின் பங்களிப்பு 18.7 சதவீதமாக உள்ளது. உலகளாவிய புத்தாக்க தர பட்டியலில் இந்தியா 46வது இடத்துக்கு முன்னேறியுள்ளது. முதல் 10 இடத்தக்குள் வர, அடுத்த 5 ஆண்டுகளில், இதை நாம் மேலும் முன்னேற்ற வேண்டும்’’ என்றும் அவர் தெரிவித்தார்.
முக்கிய துறைகளில் நல்ல முன்னேற்றம் ஏற்பட்ட போதிலும், மேலும் முன்னேற்றத்துக்கான வாய்ப்புகள் அதிகம் உள்ளதாக டாக்டர் அகிலேஷ் குப்தா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784875
பிரதமர் அலுவலகம்
பிரதமர் அக்டோபர் 2 ஆம் தேதி ஜல் ஜீவன் இயக்க கிராம பஞ்சாயத்துகள் மற்றும் பானி சமிதிகளுடன்  உரையாட உள்ளார்
பிரதமர் ஜல் ஜீவன் இயக்க செயலி மற்றும் தேசிய ஜல் ஜீவன் இயக்கத்திற்கான நிதி திரட்டலை அறிமுகம் செய்ய உள்ளார்
பிரதமர் திரு.நரேந்திர மோடி, ஜல் ஜீவன் இயக்க கிராம பஞ்சாயத்துகள் மற்றும் தண்ணீர் வழங்கும் குழுக்களுடன்  / கிராம தண்ணீர் மற்றும் சுகாதார குழுக்களுடன்  2021 அக்டோபர் 2 ஆம் தேதி காலை 11 மணிக்கு காணொளிக் காட்சி வாயிலாக உரையாடுகிறார்.
பயனாளர்களிடையே விழிப்புணர்வை மேம்படுத்துவதற்காகவும், இத்திட்டத்தின்கீழ் அதிக வெளிப்படைத்தன்மை, பொறுப்புணர்வுக்கான ஜல் ஜீவன் இயக்க செயலியை பிரதமர், அறிமுகப்படுத்துகிறார்.
இந்தியாவில் அல்லது வெளிநாடுகளில் வசிக்கும் எந்தவொரு தனிநபர், நிறுவனம், பெருநிறுவனம் அல்லது வசதிபடைத்தவர்கள், ஒவ்வொரு கிராமப்புற வீடு, பள்ளி, அங்கன்வாடி மையம், ஆசிரமங்கள் மற்றும் பிற பொது நிறுவனங்களுக்கு குழாய் வழி தண்ணீர் இணைப்பை வழங்குவதற்கு பங்களிப்பு செய்யக்கூடிய தேசிய ஜல் ஜீவன் நிதி திரட்டலையும் பிரதமர் தொடங்கி வைப்பார்.
நாடு தழுவிய கிராமசபைகளும் ஜல் ஜீவன் இயக்கத்தில் பங்கு பெறும். கிராமசபைகள் கிராம தண்ணீர் வழங்கல் அமைப்புகளின் திட்டமிடல் மற்றும் மேலாண்மை பற்றி விவாதிப்பதோடு நீண்ட கால தண்ணீர் பாதுகாப்பிற்கும் வேலை செய்யும்.
தண்ணீர் வழங்கும் குழுக்கள் கிராமப்புற தண்ணீர் மற்றும் துப்புரவு குழுக்கள் பற்றி
கிராம தண்ணீர் வழங்கு அமைப்புகளின் திட்டமிடல், செயல்படுத்தல், மேலாண்மை, செயல்பாடு மற்றும் பராமரிப்பில் தண்ணீர் வழங்கும் குழுக்கள்  முக்கியப் பங்கு வகிக்கிறது. இதன் மூலம் ஒவ்வொரு வீட்டிற்கும் சீராக நீண்டகால அடிப்படையில் சுத்தமான தண்ணீரை குழாய் மூலம் வழங்குகிறது.
6 லட்சத்துக்கும் மேற்பட்ட கிராமங்களில், சுமார் 3.5 லட்சம் கிராமங்களில் தண்ணீர் வழங்கும் குழுக்கள் / கிராமப்புற தண்ணீர் மற்றும் துப்புரவு குழுக்கள் அமைக்கப்பட்டுள்ளன. 7.1 லட்சத்துக்கும் மேற்பட்ட பெண்களுக்கு கள பரிசோதனை கருவிகளைப் பயன்படுத்தி நீரின் தரத்தை பரிசோதிக்க பயிற்சி அளிக்கப்பட்டுள்ளது.
ஜல் ஜீவன் இயக்கம் பற்றி பிரதமர் ஒவ்வொரு வீட்டிற்கும் சுத்தமான தண்ணீரை குழாய் மூலம் வழங்க 15 ஆகஸ்ட், 2019 அன்று, ஜல் ஜீவன் இயக்கத்தை அறிமுகம் செய்தார் அந்த இயக்கம் தொடங்கிய நேரத்தில், 3.23 கோடி  கிராமப்புற வீடுகளுக்கு மட்டுமே குழாய் வழி குடிநீர் இணைப்பு வழங்கப்படுகிறது.
கடந்த இரண்டு ஆண்டுகளில், கோவிட் -19 தொற்றுநோய் நெருக்கடி இருந்தபோதிலும், 5 கோடிக்கும் அதிகமான வீடுகளுக்கு குழாய் வழி தண்ணீர் இணைப்புகள் வழங்கப்பட்டுள்ளன. இன்றுவரை, சுமார் 8.26 கோடி  கிராமப்புற குடும்பங்கள் தங்கள் வீடுகளில் குழாய் வழி தண்ணீர் விநியோகத்தைப் பெற்றுள்ளன. 78 மாவட்டங்கள், 58 ஆயிரம் கிராம பஞ்சாயத்துகள் மற்றும் 1.16 லட்சம் கிராமங்களில் உள்ள ஒவ்வொரு கிராமப்புற வீடுகளும் குழாய் வழி தண்ணீர் விநியோகத்தைப் பெறுகின்றன. இதுவரை, 7.72 லட்சம்  பள்ளிகள் மற்றும் 7.48 லட்சம்  அங்கன்வாடி மையங்களில் குழாய் வழி தண்ணீர் இணைப்பு வழங்கப்பட்டுள்ளது.
'அனைவரின் ஆதரவு, அனைவரின் வளர்ச்சி,அனைவரின் நம்பிக்கை, அனைவரின் முயற்சி 'மற்றும்' அடிமட்டத்திலிருந்து தொடங்குவது போன்ற அணுகுமுறையைப் பின்பற்றுவதன் மூலம் பிரதமரின் தொலைநோக்குப் பார்வையை நிறைவேற்ற, ஜல் ஜீவன் இயக்கம் மாநிலங்களுடன் இணைந்து 3.60 லட்சம் கோடி ரூபாயில் தொடங்கப்பட்டது. மேலும், 2021-22 முதல் 2025-26 வரையிலான காலகட்டத்தில் கிராமங்களில் தண்ணீர் மற்றும் சுகாதாரத்திற்காக 15 வது நிதி ஆணையத்தின் கீழ் பஞ்சாயத் ராஜ் அமைப்புகளுக்கு 1.42 லட்சம் கோடி நிதி ஒதுக்கப்பட்டுள்ளது.
குடியரசுத் துணைத் தலைவர் செயலகம்
மாணவர்கள் பட்டம் பெறுவதற்கு நாட்டுநலப் பணித்திட்டம் மற்றும் சாரண சாரணியர் இயக்கத்தில் சேவையாற்றுதல் கட்டாயமாக்கப்பட வேண்டும் : திரு தீனதயாளு நாயுடு நூற்றாண்டு கொண்டாட்டங்களில் குடியரசுத் துணைத்தலைவர் திரு எம் வெங்கய்யா நாயுடு
மாணவர்கள் பட்டம் பெறுவதற்கு ராணுவம் அல்லது நாட்டு நலப்பணித்திட்டம் சாரண, சாரணியர் இயக்கம் ஆகிய தன்னார்வ அமைப்புகளில் சேவை செய்வது கட்டாயமாக்கப்பட வேண்டும் என்று கல்வி நிறுவனங்களை குடியரசுத் துணைத் தலைவர் திரு. எம். வெங்கய்யா நாயுடு கேட்டுக் கொண்டுள்ளார்.
திரு.தீனதயாளு நாயுடுவின் நூற்றாண்டு விழாக் கொண்டாட்டங்களின் நிறைவு நிகழ்ச்சியில் பேசிய அவர், இவரைப் போன்ற தொலைநோக்குப் பார்வை கொண்ட தலைவரும், உறுதிப்பாடோடு கூடிய தேசியவாதியிடமிருந்து மாணவர்கள் ஊக்கம் பெற வேண்டும் என்று தெரிவித்தார்.
ஏழ்மை, எழுத்தறிவின்மை, வறுமை மற்றும் இதர சமூக தீமைகளை எதிர்கொள்ள இந்தியாவிற்கு உறுதியோடு கூடிய தலைவர்கள் தேவை என்றார்.
இவர்கள் மக்களின் தேவைகளையும், துன்பங்களையும் உணர்ந்திருப்பதோடு அரசின் திட்டங்கள், ஏழைகளிலும் ஏழைகளாக உள்ளவர்களை சென்றடைவதை உறுதி செய்ய வேண்டும் என்று அவர் மேலும் கூறினார்.
பருவநிலை மாற்றத்தின் தீமைகளை கோடிட்டு காட்டிய குடியரசுத் துணைத்தலைவர் இயற்கையை பாதுகாக்கவும், பராமரிக்கவும் ஆக்கப்பூர்வமான ஒரு திட்டம் தேவை என்றார். நீராதாரத்தை பாதுகாக்க கிராம சமுதாயத்திற்கு அதிகாரம் வழங்குவதற்கு, அரசு, பொதுமக்களின் பிரதிநிதிகள் மற்றும் சாரண சாரணியர் இயக்கத்தில் உள்ள இளைஞர்கள் பணி புரிய வேண்டும் என்றார்.
-----
(Visitor Counter : 125
இளைஞர் நலன் மற்றும் விளையாட்டு அமைச்சகம்
டார்கெட் ஒலிம்பிக் போடியம் திட்டம் மற்றும் தேசிய விளையாட்டு கூட்டமைப்புகளுக்கான உதவி திட்டத்தின் கீழ் 2018-19 முதல் சுமார் ரூ 765 கோடி செலவிடப்பட்டுள்ளது: திரு அனுராக் தாகூர்
நாடாளுமன்றத்தின் மாநிலங்களவையில் எழுத்துப்பூர்வமாக பதிலளித்த மத்திய இளைஞர் நலன் மற்றும் விளையாட்டுத்துறை அமைச்சர் திரு ஜி அனுராக் தாகூர் கீழ்காணும் தகவல்களை அளித்தார்.
ஒலிம்பிக் உள்ளிட்ட சர்வதேச விளையாட்டு போட்டிகளுக்கான பயிற்சி தொடர்ந்து வழங்கப்படுகிறது. டோக்கியோ ஒலிம்பிக் 2020-க்கான இந்திய வீரர்களின் தயார் நிலையை கண்காணிப்பதற்காக உயர்மட்ட குழு ஒன்று அமைக்கப்பட்டது.
பெருந்தொற்றின் போது விளையாட்டு வீரர்களை பாதுகாப்பதற்காக பலருக்கு வெளிநாட்டில் பயிற்சி அளிக்கப்பட்டது. டோக்கியோவிற்கு செல்லக்கூடிய இதர வீரர்களுக்கு சமூக இடைவெளியோடு இந்தியாவில் பயிற்சி அளிக்கப்பட்டது.
தேசிய விளையாட்டு கூட்டமைப்புகளுக்கான உதவி திட்டத்திற்கு ஒதுக்கப்பட்ட நிதியின் கீழ் ஒலிம்பிக் உள்ளிட்ட சர்வதேச விளையாட்டு போட்டிகளுக்கான பயிற்சி வழங்கப்படுகிறது. தேசிய விளையாட்டு மேம்பாட்டு நிதியின் கீழ் டார்கெட் ஒலிம்பிக் போடியம் திட்டத்தின் மூலம் பதக்கம் வெல்லக்கூடியவர்களுக்கான தனிப்பட்ட பயிற்சி வழங்கப்படுகிறது.
2018-19 முதல் இது நாள் வரையிலான டாப்ஸ் திட்டத்தின் கீழான செலவு ரூ 54.26 கோடியாகவும், தேசிய விளையாட்டு கூட்டமைப்புகளுக்கான உதவி திட்டத்தின் கீழான செலவு ரூ 711.46 கோடியாகவும் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்: https://pib.gov.in/PressReleasePage.aspx?PRID=1739124
-----
(Visitor Counter : 162
பிரதமர் அலுவலகம்
குடியரசு தினத்தையொட்டி மக்களுக்குப் பிரதமர் வாழ்த்து தெரிவித்துள்ளார்
குடியரசு தினத்தையொட்டி மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்
ட்விட்டரில் பிரதமர் கூறியிருப்பதாவது:
“குடியரசு தினத்திற்கு வெகுவான நல் வாழ்த்துக்கள். இம்முறை இவ்விழா சுதந்திரத்தின் அமிர்தப் பெருவிழா காலத்தில் கொண்டாடப்படுவதால் இவ்விழாவும் சிறப்பு வாய்ந்தது. நாட்டின் மகத்தான சுதந்திரப் போராட்ட வீரர்களின் கனவுகளை நனவாக்க நாம் ஒற்றுமையாக முன்னேற விரும்புகிறோம்.
இந்தியக் குடிமக்கள் அனைவருக்கும் மகிழ்ச்சியான குடியரசுதின வாழ்த்துக்கள்!”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 205.22 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 205.22 கோடிக்கும் அதிகமான  டோஸ்கள் செலுத்தப்பட்டுள்ளன. 2,72,07,336அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.92 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.31 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.50 சதவீதமாக உள்ளது. கடந்த 24 மணி நேரத்தில் 20,419 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,34,24,029.
இந்தியாவில் கடந்த 24 மணி நேரத்தில் 19,893 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,03,006 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.67 கோடி . வாராந்திரத் தொற்று 4.64 சதவீதமாக உள்ளது. தினசரித் தொற்று விகிதம் 4.94 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848147
மத்திய அமைச்சரவை
விண்வெளியின் அமைதியான பயன்பாட்டிற்கான ஒத்துழைப்பிற்கு இந்தியா - ஃபின்லாந்து இடையேயான புரிந்துணர்வு ஒப்பந்தம் - மத்திய அமைச்சரவை ஒப்புதல்
விண்வெளியின் அமைதியான பயன்பாட்டிற்கான ஒத்துழைப்பிற்கு இந்தியாவிற்கும் ஃபின்லாந்திற்கும் இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்த புரிந்துணர்வு ஒப்பந்தம் புதுதில்லியில் 2019-ஆம் ஆண்டு ஜனவரி மாதம் 10ஆம் தேதியன்று ஏற்கெனவே கையெழுத்தானது.
தாக்கம் :
இந்தப் புரிந்துணர்வு ஒப்பந்தம், புவி மண்டலத்தின் தொலையுணர்தல் துறையில் புதிய ஆராய்ச்சி நடவடிக்கைகளை மேற்கொள்ளுதல் செயல்பாட்டிற்கான வாய்ப்புக்கள்; செயற்கைக் கோள் தகவல் தொடர்பு; செயற்கைக் கொள் ஊடுருவல்; விண்வெளி அறிவியல் மற்றும் விண்வெளி ஆய்வு ஆகியவற்றுக்கு புது உத்வேகம் அளிக்கும்.
ஃபின்லாந்து அரசுடனான ஒத்துழைப்பு மனித இனத்தின் நலனுக்கென விண்வெளி தொழில்நுட்பத் துறையில் கூட்டு நடவடிக்கையை வளர்ப்பதற்கு ஏதுவாக இருக்கும்.
விளக்கம் :
இந்தப் புரிந்துணர்வு ஒப்பந்தம், புவி மண்டலத்தின் தொலையுணர்தல், செயற்கைக்கோள் தகவல் தொடர்பு மற்றும் செயற்கைக்கோள் அடிப்படையிலான ஊடுருவல், விண்வெளி அறிவியல் மற்றும் கோள்களின் ஆய்வு, விண்வெளி இலக்குகள் மற்றும் தரையில் செயல்படும் முறைகளின் வளர்ச்சி, பரிசோதனை மற்றும் இயக்கம், இந்திய செயற்கைக்கோள் செலுத்துவாகனங்களை ஃபின்லாந்து நாட்டின் விண்வெளி இலக்குகளில் செலுத்துவது, விண்வெளி தகவல் தொகுப்பின் பயன்பாடு, விண்வெளி தொழில்நுட்பத்தின் அடிப்படையிலும் செயற்கை நுண்ணறிவை பயன்படுத்தியும், புதிய செயலிகளையும், தீர்வுகளையும் வளர்ப்பது மற்றும் விண்வெளியின் நீடித்த பயன்பாட்டோடு வளர்ந்து வரும் புதிய விண்வெளி வாய்ப்புக்கள் மற்றும் தகவல் தொகுப்பு முறைகளுக்கான ஒத்துழைப்பு ஆகிய துறைகளில் ஒத்துழைப்பிற்கான வாய்ப்பை ஏற்படுத்தும்.
இந்த புரிந்துணர்வு ஒப்பந்தத்தின் கீழ் இதில் பங்கேற்போர் அல்லது அவர்களது அதிகாரத்தோடு செயல்படும் முகமைகள், அதற்கான ஏற்பாட்டின் கீழ் குறிப்பிட்ட ஒத்துழைப்பு திட்டங்களின் மேலாண்மைக்கு தேவைப்பட்டால் திட்டக்குழுக்களை அமைக்கலாம்.
குடியரசுத் துணைத் தலைவர் செயலகம்
வாய்ப்பு குறைந்தவர்களுக்கு சேவை செய்யவும் சக மனிதர்களின் தேவைகள் மற்றும் சிரமங்களை நீக்க்க் கருணை காட்டுவதற்கும் இளைஞர்கள் கற்றுக்கொள்ள வேண்டும்: குடியரசுத்துணைத் தலைவர்
குறைந்த வாய்ப்புகளையும் வசதிகளையும் கொண்டவர்களுக்கு சேவை செய்ய வேண்டும் என்று இளம் மாணவர்களை குடியரசுத் துணைத்தலைவர் திரு எம் வெங்கய்யா நாயுடு கேட்டுக் கொண்டுள்ளார். சக மனிதர்களின் துன்ப துயரங்களுக்குக் கருணை காட்டுவது மிக முக்கியமானது என்றும், அவர்களின் மேம்பாட்டுக்கு அர்த்தமுள்ள செயல்களை செய்ய முன்வரவேண்டும் என்றும் அவர் கூறினார்.
மகாத்மா காந்தியின் 150-வது பிறந்த ஆண்டு கொண்டாட்டங்கள் தொடர்பாக கேரளாவிலிருந்து மாத்ருபூமி ஊடக / நிறுவன ஏற்பாடு செய்திருக்கும் சுற்றுலாப் பயணத்தின் ஒரு பகுதியாக இன்று  தில்லி வந்த மாணவர்களுடன் திரு நாயுடு கலந்துரையாடினார்.
சமூகம், கலாச்சாரம் மற்றும் பொருளாதாரத்தில் மாற்றங்கள் கொண்டுவரப்படும் நிலையில் கல்வியின் முக்கியத்துவத்தை அவர்களிடம் குடியரசுத்துணைத்தலைவர் வலியுறுத்தினார். மாறிவரும் உலகத்தை கவனத்தில் கொண்டு வளர்ந்து வரும் தொழில்நுட்பங்களை தனதாக்கிக் கொள்ளவும், நிலையான கற்றல் பழக்கத்தை கடைப்பிடிக்கவும், மாணவர்களை அவர் கேட்டுக் கொண்டார்.
மகாத்மா காந்தியின் 150-வது பிறந்த ஆண்டுவிழாவை கொண்டாடுவதற்காக மாத்ருபூமியைப் பாராட்டிய திரு. நாயுடு, மாபெரும் சவால்களையும் முறியடிக்க வாய்மை, அஹிம்சை என்ற மிகவும் சக்திவாய்ந்த ஆயுதங்களை மகாத்மா வழங்கியிருக்கிறார் என்றார். மகாத்மா காந்தியின் சேவை, மனிதாபிமானம் என்ற கண்ணோட்டம் உலகத் தலைவர்களில் பல தலைமுறையினரை ஈர்த்து ஊக்கப்படுத்தியுள்ளது என்றும் அவர் கூறினார்.
மனிதகுலத்திற்கே காந்தி ஓர் உந்துசக்தி என்று குடியரசுத்துணைத் தலைவர் தெரிவித்தார். காந்தியின் தொலைநோக்குப் பார்வையைக் காட்டுகின்ற கருணை உணர்வையும் அனைவரையும் உள்ளடக்கும் பாங்கினையும் பற்றி பேசிய திரு.நாயுடு நமது உள்மனதில் இருக்கும் தீமைகளை அகற்றி தூய்மையாக்குவது போன்றே நாட்டின் வெளிப்பகுதிகளையும் தூய்மையாக்குவது முக்கியம் என்று மகாத்மா உண்மையிலேயே நம்பிக்கை கொண்டிருந்தார் என்றார்.
மாணவர்கள் தங்களின் வீட்டில் தாய்மொழியிலேயே பேச வேண்டும் என்று வலியுறுத்திய குடியரசுத்துணைத்தலைவர் தாய், தாய் மொழி, தாய் மண், பிறப்பிடம் மற்றும் குருவிடம் எப்போதும் அன்பும் நன்றியும், கொண்டிருக்க வேண்டும் என்று அவர்களை கேட்டுக் கொண்டார்.
------
அ.ர.வி /எஸ்.எம்.பி/ கீதா
(Visitor Counter : 144
ஊரக வளர்ச்சி அமைச்சகம்
கரீப் கல்யாண் ரோஜ்கார் திட்டத்தின் கீழ் இதுவரை உருவாக்கப்பட்டுள்ள கட்டமைப்புகளில் 85 ஆயிரத்துக்கும் அதிகமான நீர் பாதுகாப்புக் கட்டமைப்புகளும், 2.63 லட்சத்துக்கும் அதிகமான கிராமப்புற வீடுகளும் அடங்கும்
கரீப் கல்யாண ரோஜ்கர் திட்டத்தின் கீழ்  ஒன்பதாவது வாரத்துக்குள் சுமார் 24 கோடி மனித வேலை நாட்கள் உருவாக்கப்பட்டுள்ளன. இத்திட்டத்தின் நோக்கங்களை அடைவதற்காக இதுவரை 18862 கோடி ரூபாய் செலவிடப்பட்டுள்ளது. இத்திட்டத்தின் கீழ் பல கட்டமைப்புகள் இதுவரை உருவாக்கப்பட்டுள்ளன. 85786 நீர்ப் பாதுகாப்புக் கட்டமைப்புகள், 263846 கிராமப்புற வீடுகள், 19397 கால்நடைக் கொட்டகைகள், 12798 பண்ணைக் குட்டைகள், 4260 சமுதாய சுத்திகரிப்பு வளாகங்கள் உட்பட பல அமைப்புகள் கட்டப்பட்டுள்ளன. 6342 பணிகள் மாவட்ட கனிம நிதியம் மூலம் செயல்படுத்தப்பட்டு வருகின்றன. 1002 கிராமப் பஞ்சாயத்துகளுக்கு இணையதளத் தொடர்பு வசதி வழங்கப்பட்டுள்ளது. திடக்கழிவு நீர்க்கழிவு மேலாண்மை தொடர்பான 13022 பணிகள் நடைபெற்று வருகின்றன. 31658 பேருக்கு கிருஷி விஞ்ஞான் கேந்திரா மூலமாக திறன் பயிற்சி அளிக்கப்பட்டது .
12 அமைச்சகங்கள்/ துறைகள், மாநில அரசுகள் ஆகியவை இணைந்து செயல்படுவதால், இத்திட்டம் வெற்றிகரமாகச் செயல்பட்டு வருகிறது. இதனால் புலம்பெயர் தொழிலாளர்களுக்கும் கிராமப்புற சமூகத்தினருக்கும் நல்ல பலன் கிடைத்து வருகிறது.
சிறுபான்மையினர் நலன் அமைச்சகம்
ஹஜ் யாத்திரை மேற்கொள்பவர்களுக்கு உதவவுள்ள தன்னார்வலர்களுக்குன பயிற்சியை மத்திய அமைச்சர் நக்வி தொடங்கி வைத்தார்
மத்திய சிறுபான்மையினர் நலத்துறை அமைச்சர் திரு முக்தார் அப்பாஸ் நக்வி இன்று மும்பையில் உள்ள ஹஜ் ஹவுஸில் “காதிம் உல் ஹுஜ்ஜாஜ்” எனும் இரண்டு நாள் பயிற்சி முகாமை தொடங்கி வைத்தார்.
இந்த "காதிம்-உல்-ஹுஜ்ஜாஜ்" மக்கா-மதீனாவில் உள்ள இந்திய ஹஜ் யாத்ரீகர்களுக்கு உதவ உள்ளது. யாத்ரீகர்களின் உடல்நலம் மற்றும் சுகாதாரத்தில் சிறப்பு கவனம் செலுத்துமாறு மத்திய அமைச்சர் திரு நக்வி இந்த அமைப்பை வலியுறுத்தியுள்ளார். இந்த 2 நாள் பயிற்சி முகாமில், அனைத்து மாநிலங்களிலிருந்தும் 12 பெண் பயிற்சியாளர்கள் உட்பட 400க்கும் மேற்பட்ட தன்னார்வலர்கள் கலந்துகொள்வார்கள். மக்கா-மதீனாவில் உள்ள ஹஜ் யாத்ரீகர்களின் தங்குமிடம், போக்குவரத்து, சுகாதாரம் மற்றும் பாதுகாப்பு உட்பட, ஹஜ் தொடர்பான அனைத்து செயல்முறைகளும் விரிவாக அவர்களுக்குத் தெரியப்படுத்தப்படும். இந்திய ஹஜ் கமிட்டி, பிரிஹான் மும்பை நகராட்சி, பேரிடர் மேலாண்மை அதிகாரிகள், மருத்துவர்கள், விமான நிறுவனங்கள், சுங்கம் மற்றும் குடியேற்றத்துறையைச் சேர்ந்த அதிகாரிகள் இவர்களுக்கு இரண்டு நாட்களில் பயிற்சி அளிக்கவுள்ளனர்.
79,237 இந்திய முஸ்லீம்கள் இந்த ஆண்டு ஹஜ் பயணம் மேற்கொள்வார்கள். இதில் 50 சதவீத பெண்களும் அடங்குவர். இவர்களில் 56,601 இந்திய முஸ்லிம்கள் இந்திய ஹஜ் கமிட்டி மூலமாகவும், 22,636 முஸ்லிம்கள் ஹஜ் பயணக் குழு அமைப்பாளர்கள் மூலமாகவும்  செல்வார்கள்.
நிகழ்ச்சியில் பேசிய மத்திய அமைச்சர், ஹஜ் யாத்ரீகர்களின் ஆரோக்கியம் மற்றும் நல்வாழ்வுக்கு மிகுந்த முன்னுரிமை அளித்து குறிப்பிடத்தக்க சீர்திருத்தங்களுடன் ஹஜ் 2022 பயண ஏற்பாடு நடைபெறுகிறது. 2022 ஆம் ஆண்டுக்கான முழு ஹஜ் செயல்முறையும் இந்திய அரசு மற்றும் சவுதி அரேபியா அரசாங்கத்தின் முழுமையான வழிகாட்டுதல்களுடன் நடந்து வருவதாக அவர் கூறினார். தமிழகத்தில் இருந்து இந்தாண்டு 1498 பேர் ஹஜ் பயணம் மேற்கொள்ள உள்ளனர்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1823472
ரசாயனம் மற்றும் உரங்கள் அமைச்சகம்
உள்நாட்டிலேயே மருத்துவ உபகரணங்களை தயாரிப்பதை ஊக்குவிக்க அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் கீழ்கண்ட திட்டங்களுக்கு ஒப்புதல் அளிக்கப்பட்டது:
நான்கு மருத்துவ உபகரண பூங்காக்களில் பொது உட்கட்டமைப்பு வசதிகளுக்காக ரூ 400 கோடி மதிப்பில் மருத்துவ உபகரண பூங்கா ஊக்குவிப்பு திட்டம்.
உள்நாட்டிலேயே மருத்துவ உபகரணங்களை தயாரிப்பதை ஊக்குவிக்க ரூ3,420 கோடி மதிப்பில் தயாரிப்புச் சார்ந்த ஊக்கத்தொகை திட்டம்.
மேற்கண்ட திட்டங்களுக்காக வரும் ஐந்தாண்டுகளில், அதாவது 2020-21 முதல் 2024-25 வரை, இந்த தொகை செலவிடப்படும்.
நிதி அமைச்சகம்
தேசிய நிறுவன சட்ட மேல்முறையீட்டு தீர்ப்பாயத்தின் சென்னை கிளையை நிதி அமைச்சர் திருமதி நிர்மலா சீதாராமன் திறந்து வைத்தார்
தேசிய நிறுவன சட்ட மேல்முறையீட்டு தீர்ப்பாயத்தின் சென்னை கிளையை மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் காணொலி மூலம் இன்று திறந்து வைத்தார்.
தேசிய நிறுவன சட்ட மேல்முறையீட்டு தீர்ப்பாயத்தின் இடைக்காலத் தலைவர் நீதிபதி திரு பன்சி லால் பட், பெருநிறுவன விவகாரங்கள் அமைச்சக செயலாளர் திரு ராஜேஷ் வர்மா, பெருநிறுவன விவகாரங்கள் அமைச்சகம், நிதி அமைச்சகம் மற்றும் வழக்கறிஞர் சங்க உறுப்பினர்கள் இந்நிகழ்ச்சியில் கலந்து கொண்டனர்.
தேசிய நிறுவன சட்ட மேல்முறையீட்டு தீர்ப்பாயத்தின் ஐந்து கிளைகள் ஜெய்ப்பூர், கட்டாக், கொச்சி, இந்தூர் மற்றும் அமராவதியில் அறிவிக்கப்பட்டன. இதன் மூலம், முதன்மை அமர்வோடு சேர்த்து, தேசிய நிறுவன சட்ட மேல்முறையீட்டு தீர்ப்பாயத்தின் மொத்த அமர்வுகளின் எண்ணிக்கை 16 அதிகரித்துள்ளது.
தேசிய நிறுவன சட்ட மேல்முறையீட்டு தீர்ப்பாயத்தின் கிளையை சென்னையில் அமைப்பதற்கான மத்திய அரசின் முடிவு நாட்டின் தென் மாநிலங்களில் உள்ள வழக்குதாரர்களுக்கு பெரும் நிவாரணமாக அமையும் என்று நிதி அமைச்சர் கூறினார். தேசிய நிறுவன சட்ட மேல்முறையீட்டு தீர்ப்பாயத்தில் ஆஜராவதற்கும், மேல்முறையீடுகளை வாதிடுவதற்கும் இத்தனை நாட்களாக தில்லிக்கு அவர்கள் கடும் சிரமங்களுக்கிடையே பயணம் மேற்கொண்டதாகவும் அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1692234